| Daukšių piliakalnis |
| --- |
| Piliakalnis iš vakarų-pietvakarių pusės |
| 

Daukšių piliakalnisDaukšių piliakalnis

 |
| Koordinatės  | 

|  |
| --- |
| 56°10′58″ š. pl. 21°30′02″ r. ilg.﻿ / ﻿56.18278°š. pl. 21.50056°r. ilg.﻿ / 56.18278; 21.50056Koordinatės: 56°10′58″ š. pl. 21°30′02″ r. ilg.﻿ / ﻿56.18278°š. pl. 21.50056°r. ilg.﻿ / 56.18278; 21.50056 |

 |
| Vieta | Skuodo rajonas |
| Seniūnija | Skuodo seniūnija |
| Plotas | 60×55 |
| Priešpilis | gyvenvietė |
| Naudotas | I tūkstantmetis - XIII a. |
| Žvalgytas | 1948, 1964, 1987 m. |
| Tirtas | 1978 m. |
| Registro Nr. | 16376 /A477P; AR1720/ |

**Šakalių piliakalnis** arba *Daukšių piliakalnis*, vadinamas *Pile, Papilale* (valstybės saugomas kultūros paminklas: unikalus kodas - 16376; senas registro kodas - A477P, senas kultūros paminklų sąrašo Nr. AR1720) – piliakalnis pietvakarinėje Skuodo rajono savivaldybės teritorijos dalyje, Šakalių kaimo žemių pietrytiniame pakraštyje, šalia Daukšių (Skuodo seniūnija). 

Pasiekiamas Daukšiuose, nuo kelio Mosėdis - Lenkimai pavažiavus 0,55 km Skuodo kryptimi Skuodo gatve, po to pasukus į dešinę Giraitės gatve 0,56 km iki miškelio, miškelio pietiniu pakraščiu ir laukais 0,3 km rytų-pietvakarių kryptimi iki Erlos ir paėjus 70 m į pietus pėsčiomis palei upelį (sunkiai randamas, nes aplinkoje neišsiskiria).

Šakalių piliakalnis iš šiaurės pusės

Piliakalnis
-----------

Įrengtas Erlos kairiajame krante esančios aukštumos krašte. Aikštelė pusiau ovali, ištęsta šiaurės – pietų kryptimi, 60×55 m dydžio. Ją iš pietų, vakarų ir šiaurės juosia 170 m ilgio, 16 m pločio pasagos pavidalo pylimas, kurio aukštis 0,2–0,5 m (1948 m. jis buvo 1 m aukščio). Už pylimo buvo griovys, kurio išlikusi pietinė dalis yra apie 3 m pločio ir 0,2 m gylio. Šlaitas į upę status, 6 m aukščio.

Piliakalnis labai suardytas ariant: pylimas paskleistas, beveik sulygintas su aplinkiniais laukais, griovys užpiltas ir užlygintas. 

Datuojamas I tūkstantmečiu - XIII a.

Tyrimai
-------

1948 ir 1964 m. žvalgė Lietuvos mokslų akademijos Istorijos institutas, 1987 m. – Bronius Dakanis, Algimantas Merkevičius ir Gintautas Zabiela (Mokslinė metodinė kultūros paminklų apsaugos taryba). 

1978 m. Ignas Jablonskis vakarinėje dalyje padarė pylimo pjūvį - 25,5 m². Nustatyta, kad pylimas krautas iš akmenų, jame rasta lipdytos keramikos.

Istorija
--------

Piliakalnyje lokalizuojama 1253 m. minimos kuršių Šakalžemės vietovės pilis.

Vietos gyventojai piliakalnį vadina Pile, Papilale. Pasakojama, kad senovėje čia stovėjo dvaras. Jo ponas žiauriai elgėsi su pavaldiniais, nuvykęs į Mosėdį, jodinėjo po bažnyčią. Vieną Kalėdų dieną perkūnas poną nutrenkė, o jo dvaras pranyko. Ilgai jo vietoje žiojėjo gyli duobė, kurią aplinkiniai gyventojai užpylė ir užlygino ardami laukus.

Kitas padavimas mena, kad piliakalnį supylė švedai, o jų pilies griuvėsiai stūksojo iki pat XX a.

1988 m. piliakalnis įrašytas į respublikinės reikšmės archeologijos paminklų sąrašą (AR1720), 1993 m. registruotas kultūros vertybių registre, 1997 m. – kultūros vertybių registro archeologinių vietų sąraše (A477), 1998 m. paskelbtas Lietuvos Respublikos kultūros paminklu (A477P), 2005 m. pripažintas valstybės saugomu kultūros paminklu.

Šaltiniai
---------

1. ↑  Lietuvos TSR archeologijos atlasas. - Vilnius: Mintis, 1975. - T. 2. - P. 159 (Nr. 705)
2. ↑  Lietuvos piliakalniai: Atlasas. Sudarė Zenonas Baubonis, Gintautas Zabiela. - Vilnius, 2005. - T. 2. - P. 378–379
3. ↑  Bronius Dakanis, Algimantas Merkevičius, Gintautas Zabiela. Skuodo rajono archeologijos paminklų žvalgymas. - Archeologiniai tyrinėjimai Lietuvoje 1986 ir 1987 metais. - Vilnius, 1988. - P. 182
4. ↑  Tomas Baranauskas, Gintautas Zabiela. Ceklis 1253 metais: istorinė – archeologinė analizė. - Žemaičių istorijos virsmas iš 750 metų perspektyvos. - Vilnius, 2004. - P. 31, 54
5. ↑  Birutė Strakšytė. Daukšių apylinkės ir jų žmonės. - Daukšiai: Skuodo rajono savivaldybės viešosios bibliotekos filialas, 2006. - P. 8  
Birutė Strakšytė. Daukšių ir aplinkinių kaimų vietovardžių žodynėlis. - Daukšiai: Skuodo rajono savivaldybės viešosios bibliotekos filialas, 2000. - L. 12
6. ↑  Lietuvos Respublikos istorijos ir kultūros paminklų sąrašas. - Vilnius, 1993. - P. 42
7. ↑  Daukšių, Šakalių piliakalnis

* Gintautas Zabiela. Piliakalnių likimas Lietuvos valstybės susidarymo išvakarėse. - Lituanistica - 1991. - Nr. 4. - P. 27, 29

Nuorodos
--------

* Šakalių, Daukšių piliakalnis. Lietuvos piliakalniai

|  |
| --- |
| Aplinkiniai piliakalniai |
|  |  | Kubiliškės piliakalnis 5 km | Puodkalių piliakalnis 4 km  Užluobės piliakalnis 9 km |  |
| Kalvių piliakalnis (Lenkimai) 9 km |  | Erslos piliakalnis 10 km |
| Įpilties piliakalnis 20 km Senosios Impilties I piliakalnis 20 km | Martynaičių piliakalnis 27 km  Imbarės piliakalnis 16 km | Laivių piliakalnis 15 km  Mosėdžio piliakalnis 6 km |